Mikrodermabrasion er en anerkendt behandlingsform, som polerer det øverste lag af døde celler fra hudens overflade, fjerner urenheder og fremmer dannelsen af kollagen. I praksis fungerer det ved at huden slibes af mikroskopiske krystaller, samtidig med det stærke vakuumsug fjerner urenheder, snavs og døde hudceller. Blodcirkulationen øges i hudens underlag, hvilket stimulerer hudens dannelse af kollagen, som er nøglen til glat og sund hud. Det er netop denne øgede dannelse af kollagen, som gør, at behandlingen kan skabe flotte resultater over tid.